ذبلت ايامي وبعـــــد ما بيه ليل
خلك ماكو بجفني يتلكه السهر
مر علي بمرورتك وانكتني حيل
اطيح من راسي محطات وسفر
علي رشم
.............
.............................
من شده صدمه داسمعها عيوني وكفن اخاف ارمش ويطلع حلم
قليل اذا اكول احلى خبر اسمعه بحياتي
كانوا رجع حياني من جديد ...
نزلت اكفوف ايده من وجهي وكعدت على الكرسي بعد ما بيه اوكف واحجي
قشعريره صابت جسمي ...
ضميت وجهي ب ايديه وشعري النازل مغطي وجهي
صرت اشهك ودموعي تجري من الفرحه
اردد الحمد لله ربي الحمد لله
من سمعت كلامه لحد هالحظه واني بمكاني ماكو كلمه على لساني غير الحمد لله
ياربي رحمكتك عجيبه ياارب لك الحمد ....
بعد ما استوعبت الصدمه وكلامه
رفعت راسي ملگيته ماكو ...
المطر كُلش قوي وديدخل للبلكونه من قوته ...
يمكن دخل حتى ميتبلل ...
كمت على حيلي ملابسي كُلها ناكعه
شلت شعري الناكع اعصر بي ..
دخلت وسديت الباب وراي ..
سحبت منشفه جانت على الطاوله لفيت بيها شعري الناكع
اتجه نظري عليه منتجي على الحايط بالصاله يدخن ومخلي ايده على عيونه ..
جتفت ايدي من البرد ملابسي جمدن وتقدمت ناحيته ..
اي كمل شلون عرفت وتأكدت من هالشي
باوع عليه مقلص عيونه
طفه الجگاره ب اصبعه
_غيري ملابس الجو بارد وبعدها احجي الج
اكيد تحجي الي يعني مو ابدل واجي ما الگاك
ابتسم
_ لا بس استعجلي اريد اروح
دخلت بسرعه للغرفه وقفلت الباب لبست اي بجامه وقميص كدامي ورجعت لفيت شعري بالمنشفه وطلعت ...
لگيته بعده كاعد على التخم ب ايده التليفون ..
من الفرحه ما اريد اكعد بس اريد اسمع شنو يحجي ..
ضليت واكفه فوك راسه
رفع نظره ب اتجاهي
_لالي هواي متصله عليه هسه يلا فتحت التليفون اخاف بيها شي جنت غالقه لان مشغول وما فاتح غير خطي الخاص بالشغل ناسي انطيها رقمي الثاني ..
مادري
طلع رقمها واتصل عليها
ما ردت عليه الوقت متأخر واعرفها اني تنام من وقت علمود دوامها ...
قفل التليفون وخلاه على الطاوله
_ عرفت سالفه قتلج للطفله من الحارس الخاص بمركزج ..